**ELŐTERJESZTÉS**

**Hévíz Város Önkormányzat Képviselő-testületének**

**2025. július 28-i rendkívüli nyilvános ülésére**

**Tárgy:** Széchenyi utca – Rákóczi utca közlekedési csomópontban gyalogos-átkelőhely kialakítása, műszaki tartalom bemutatása, döntés a projekt megvalósításáról

**Az előterjesztő:** Naszádos Péter polgármester

**Készítette:** Zerényi Attila beruházási és műszaki ügyintéző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat Képviselő-testületének 85/2025. (IV.28.) határozata 1. a) pontja alapján az önkormányzat a gyalogos-átkelőhely kialakítására vonatkozó tervezési munkát megrendelte.

A beruházás célja a magas járműforgalmi terhelésű Széchenyi utcán a gyalogosok biztonságos átvezetése közvetlenül a Rákóczi utcába, ezzel elősegítve és élénkítve a város sétálóutcájának látogató és vendégforgalmát.

A tervező által készített döntéselőkészítő tanulmány és költségbecslés alapján az alábbi műszaki koncepciót javasoljuk megvalósításra.

**Műszaki tartalom:**

A Széchenyi utcán átvezető gyalogos-átkelőhely a Rákóczi utca nyugati oldalára kerül megépítésre (volt Silka üzlet mellett). A gyalogos-átkelő burkolatszintje hasonlóan a Széchenyi utcán épített gyalogos-átkelőhelyek többségéhez pályaszint kiemeléssel kerül kialakításra.

A gyalogos átkelő Hévíz városában elsőként fel lesz szerelve okos zebra gyalogosvédelmi rendszerrel.

A gyalogos-átkelőhely tervezett helye fotó (piros színnel jelölve):



Helyszínrajz a tervezett kialakításról:



**Rákóczi**

**utca**

**Széchenyi utca**

Az építés során szükség lesz ~67 m2 alapterületen a térburkolatú járda szintjének korrekciójára (Széchenyi utca É-i oldalán). Az alábbi képen jelölt helyszínen a piros körtől kiindulva a piros vonal nyomvonalán a járda hossz-szelvényének folyamatos emelése miatt paliszád szegély beépítése, kialakítása szükséges, mely lehetővé teszi az átépítendő térkő burkolat megemelését, szint korrekcióját.



Az alábbi gyalogos bejárónál ~ 40 cm-t kell emelni a járda pályaszinten, amely következtében a piros körrel jelölt helyre lépcső beépítése szükséges.



Az alábbi képen piros körrel jelölt pozícióban ~33 cm-t kell emelni a térkő burkolatú gyalogjárdán, mely a védőkorlátok és azok talapzatának átépítését is megkívánják. A piros körtől a piros vonal mentén haladva csökken a szükséges emelés értéke, és a piros vonal végénél csatlakozik magasságilag az új gyalogjárda burkolata a meglévőhöz.



Projekt költségeinek bemutatása:

Kivitelezés bekerülése (előzetes tervezői költségbecslés alapján): **3.000.000,- Ft+ÁFA**

Lakossági kérelmek és az érintett üzlettulajdonosok részéről vállalkozói petíció támasztja alá a projekt szükségességét, továbbá a gyalogos-közlekedés szempontjából kiemelten forgalmas területen közlekedésbiztonsági szempontból is indokolt, ezért a tervezett gyalogos-átkelőhely megépítését javasoljuk.

Kérem a Tisztelt Képviselő-testületet, hogy a tervezett gyalogos-átkelőhely kivitelezési munkáinak beszerzéséhez a tervezői költségbecslés alapján összesen 3.000.000,- Ft+ÁFA forrást Hévíz Város Önkormányzat Képviselő-testülete Hévíz Város Önkormányzat 2025. évi költségvetésének felhalmozási céltartalék terhére biztosítsa.

Tisztelt Képviselő-testület!

Kérem az előterjesztést megvitatni és a határozati javaslatot elfogadni szíveskedjék. A határozathozatal egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete elfogadja a Széchenyi és Rákóczi utca kereszteződésében megvalósítandó gyalogos-átkelőhely kialakítására vonatkozó műszaki tartalmat és elrendeli a beruházás megvalósítását.
2. A Képviselő-testület felhatalmazza a polgármestert a projekt kivitelezésének előkészítésére, a kapcsolódó beszerzési eljárások lefolytatására és a legkedvezőbb ajánlatot adó kivitelezővel a szerződés megkötésére.
3. A Képviselő-testület a tervezési és kivitelezési feladat megvalósítását önerőből finanszírozza, az erre vonatkozóan előirányzott nettó 3.000.000,- Ft (azaz bruttó: 3.810.000,- Ft) forrást a Hévíz Város Önkormányzat 2025. évi költségvetéséről szóló 3/2025. (II. 13.) önkormányzati rendelet felhalmozási céltartalék terhére biztosítja.

Felelős: Naszádos Péter polgármester

Határidő: azonnal és 2025. szeptember 30.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Zerényi Attila | beruházási ügyintéző |  |  |
| Olt István | városfejlesztési osztályvezető |  |  |
| Szintén László | költségvetési szempontból |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |